TISZAVASVÁRI VÁROS ÖNKORMÁNYZATA
KÉPVISELŐ-TESTÜLETÉNEK
251/2026. (IX. 24.) Kt. számú
határozata

Fenntartói ellenőrzés lefolytatása a Kornisné Liptay Elza Szociális és Gyermekjóléti Központ Család- és Gyermekjóléti Központ és Szolgálata vonatkozásában

Tiszavasvári Város Önkormányzata Képviselő-testülete megtárgyalta a Kornisné Liptay Elza Szociális és Gyermekjóléti Központ Család- és Gyermekjóléti Központ és Szolgálata vonatkozásában lefolytatott fenntartói ellenőrzésről szóló előterjesztést, és az alábbi határozatot hozza:
1. A Képviselő-testület megállapítja, hogy a Szabolcs-Szatmár-Bereg Vármegyei Kormányhivatal szakmai ellenőrzéséhez kapcsolódóan, a Tiszavasvári Város Önkormányzata Képviselő-testületének 111/2026. (III. 26.) Kt. határozatával elfogadott intézkedési tervben vállalt fenntartói ellenőrzés lefolytatásra került. 

2. A Képviselő-testület a fenntartói ellenőrzés során az intézmény által megküldött válaszokat és az azokat alátámasztó dokumentumokat megismerte és elfogadja.

3. A Képviselő-testület megállapítja, hogy a rendelkezésre bocsátott dokumentumok alapján a Kornisné Liptay Elza Szociális és Gyermekjóléti Központ Család- és Gyermekjóléti Központ és Szolgálatának szakmai munkája, valamint a feladatok szervezése és megosztása megfelelő.

4. A Képviselő-testület megállapítja, hogy a fenntartói ellenőrzés során olyan körülmény nem került feltárásra, amely az intézmény szakmai feladatellátásának, illetve a feladatok szervezésének és megosztásának nem megfelelő voltát támasztaná alá.

5. A Képviselő-testület kijelenti, hogy a korábban Szakács Péter Lajos, országgyűlési képviselő részére átadott finanszírozási és személyi feltételek javításaira vonatkozó kezdeményezéseit fenntartja. 

6. A Képviselő-testület felkéri a polgármestert, hogy a fenntartói ellenőrzés megtörténtéről és annak eredményéről a Szabolcs-Szatmár-Bereg Vármegyei Kormányhivatalt tájékoztassa, és az ellenőrzés dokumentumait a Kormányhivatal részére küldje meg.

Határidő: 2026. szeptember 30. 				

Felelős: Balázsi Csilla polgármester

